ธสน.โชว์ผลงานโกยกำไรพันล้าน
ธสน.แจงผลงาน 9 เดือน ยอดปล่อยสินเชื่อเพิ่มกว่าหมื่นล้าน หนี้เสียหดเหลือ 3,300 ล้าน ฟันกำไรไปแล้วกว่าพันล้าน
31 ต.ค. 2560

ธสน.แจงผลงาน 9 เดือน ยอดปล่อยสินเชื่อเพิ่มกว่าหมื่นล้าน หนี้เสียหดเหลือ 3,300 ล้าน ฟันกำไรไปแล้วกว่าพันล้านนายพิศิษฐ์ เสรีวิวัฒนา กรรมการผู้จัดการ ธนาคารเพื่อการส่งออกและนำเข้าแห่งประเทศไทย (ธสน.) หรือเอ็กซิมแบงก์ แถลงผลการดำเนินงาน 9 เดือนแรก ว่ามีกำไรสุทธิ 1,016 ล้านบาท โดย ณ สิ้นเดือน ก.ย. 2560 มีเงินให้สินเชื่อคงค้างกว่า 8.49 หมื่นล้านบาท เพิ่มขึ้นจากช่วงเดียวกันของปีก่อนกว่า 1.04 หมื่นล้านบาท  โดยเป็นสินเชื่อใหม่ที่เบิกจ่ายเพิ่มขึ้นระหว่างปี กว่า 1.85 หมื่นล้านบาทนอกจากนี้ มียอดสินเชื่อคงค้าง ให้กับผู้ส่งออกเอสเอ็มอีกว่า 3.58 หมื่นล้านบาท เพิ่มขึ้นจากช่วงเดียวกัน ของปีก่อน 5,023 ล้านบาท หรือ 16.27%สำหรับสินเชื่อด้อยคุณภาพ หรือเอ็นพีแอล มีจำนวน 3,367 ล้านบาท ลดลง 407 ล้านบาท จากช่วงเดียวกันของปีก่อน คิดเป็นสัดส่วนที่ 3.96% ของยอดสินเชื่อรวม และมีเงินสำรองหนี้สงสัยจะสูญจำนวน 7,683 ล้านบาท โดยเป็นสำรองหนี้พึงกันตามเกณฑ์ธนาคารแห่งประเทศไทยจำนวน 3,413 ล้านบาท คิดเป็นอัตราส่วนเงินสำรองที่กันไว้แล้วต่อสำรองพึงกัน 225.07% ทำให้ธนาคารยังคงดำรงฐานะการเงินที่มั่นคงขณะที่ปริมาณธุรกิจด้านการรับประกันการส่งออกและประกันเสี่ยงลงทุนมียอดรวมกว่า 5.08 หมื่นล้านบาท โดย 8,804 ล้านบาท เป็นธุรกิจส่งออกของเอสเอ็มอี หรือ 17.30% ของปริมาณธุรกิจสะสมรวม รวมทั้งมียอดคงค้างของการรับประกันการส่งออกและประกันความเสี่ยงลงทุน ณ สิ้นเดือน ก.ย. จำนวน 2.04 หมื่นล้านบาทด้านการสนับสนุนผู้ประกอบการไทยในการขยายฐานการค้าและการลงทุนไปยังต่างประเทศ มียอดสินเชื่อคงค้างกว่า 3.55 หมื่นล้านบาท รวมยังมุ่งเน้นการขยายฐานการค้าและการลงทุนในตลาดใหม่อย่าง CLMV (กัมพูชา สปป.ลาว เมียนมา และเวียดนาม) โดยเมื่อเดือน มิ.ย. ได้เปิดสำนักงานผู้แทนในย่างกุ้ง เมียนมา รวมทั้งมีแผนจะเปิดสำนักงานผู้แทนใน สปป.ลาว และกัมพูชา ต่อไปทั้งนี้ แผนแม่บท ปี 2570 ธสน.จะมีภารกิจในการส่งเสริมและสนับสนุนการส่งออก การนำเข้า และการ ลงทุน ทำงานร่วมกับพันธมิตรต่างๆ รวมถึงออกมาตรการเพิ่มขีดความสามารถและส่งเสริมความรู้ให้กับเอสเอ็มอีในการป้องกันความเสี่ยงจากอัตราแลกเปลี่ยน